Rettens dom af 8. september 2021 – Qx World mod EUIPO – Mandelay (SCIO)
(Sag T-86/20) 1
[EU-varemærker – ugyldighedssag – EU-ordmærket SCIO – ældre ikke-registrerede varemærke SCIO – artikel 53, stk. 1, litra b), i forordning (EF) nr. 207/2009 [i artikel 60, stk. 1, litra b), i forordning (EU) 2017/1001] – artikel 8, stk. 3, i forordning nr. 207/2009 (nu artikel 8, stk. 3, i forordning 2017/1001) – artikel 71, stk. 1, i forordning 2017/1001 – artikel 72, stk. 1, i forordning 2017/1001 – artikel 95, stk. 1, i forordning 2017/1001 – artikel 16, stk. 1, delegerede forordning (EU) 2018/625 – Pariserkonventionens artikel 6]
Processprog: engelsk
Parter
Sagsøger: Qx World Kft. (Budapest, Ungarn) (ved advokaterne Á. László og A. Cserny)
Sagsøgt: Den Europæiske Unions Kontor for Intellektuel Ejendomsret (EUIPO) (ved J. Crespo Carrillo og V. Ruzek, som befuldmægtigede)
Den anden part i sagen for appelkammeret ved EUIPO og intervenient ved Retten: Mandelay Magyarország Kereskedelmi Kft. (Mandelay Kft.) (Szigetszentmiklós, Ungarn) (ved advokaterne V. Luszcz, C. Sár og É. Ulviczki)
Sagens genstand
Søgsmål anlagt til prøvelse af afgørelse truffet den 2. december 2019 af Femte Appelkammer ved EUIPO (sag R 1312/2019-5) vedrørende en ugyldighedssag mellem Ox World og Mandelay.
Konklusion
1)    Afgørelse truffet den 2. december 2019 af Femte Appelkammer ved Den Europæiske Unions Kontor for Intellektuel Ejendomsret (EUIPO) annulleres.
2)    Qx World Kft, EUIPO og Mandelay Kft bærer hver deres egne omkostninger.
____________
1     EUT C 114 af 6.4.2020.